Ritratt: Miguela Xuereb .td_uid_2_60410959364f0_rand.td-a-rec-img{text-align:left}.td_uid_2_60410959364f0_rand.td-a-rec-img img{margin:0 auto 0 0} Carer ta' 32 sena fl-Isptar Mater Dei ġie mixli li abbuża sesswalment pazjent ta' 20 sena fl-isptar. Ir-raġel li hu mill-Indja, inżamm taħt arrest preventiv wara li quddiem il-Maġistrat Neville Camilleri wieġeb mhux ħati ta' attakk vjolenti u indiċenti. L-allegat attakk seħħ it-Tnejn li għadda, f'sala fejn il-pazjent kien qed jingħata l-kura. Qed jiġi allegat li l-carer ħebb għal sider il-vittma. L-Avukat Martin Fenech, li deher għall-carer, talab lill-Qorti biex tagħtih il-libertà proviżorja, billi argumenta li r-raġel kien innoċenti, ma kellu l-ebda kundanna preċedenti, kellu rabtiet qawwija ma' Malta u għandu l-familja hawnhekk. L-Ispettur prosekutur Jonathan Ransley oppona t-talba għall-ħelsien mill-arrest, billi argumenta li r-reat kien wieħed serju u li bħala carer, l-akkużat kien obbligat li jipproteġi u jieħu ħsieb il-pazjenti tiegħu u mhux jattakkahom sesswalment. Insista li huwa veru li l-akkużat kellu familja, imma ma kien hemm xejn li jwaqqfu milli jitlaq minn Malta. Il-Qorti ċaħdet it-talba għall-ħelsien mill-arrest. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60410959367dd_rand.td-a-rec-img{text-align:left}.td_uid_3_60410959367dd_rand.td-a-rec-img img{margin:0 auto 0 0}